《寿山种柑命名学圃》
宋代·陈藻

数亩崎岖带寺傍，水颓沙石古来荒。
住山有道神通现，学圃成蹊鬼魅藏。
每隔岁华留硕果，早从春事媚幽香。
黄橙绿橘真堪咏，胜是长年引兴长。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。